DStv (Digitale Satelliet Televisie) is MultiChoice se multi-kanaal digitale satelliettelevisiediens wat in Afrika uitgesaai word sedert 1995. In Suid-Afrika en sy buurstate, saai dit uit op ku-Band, wat slegs 'n klein satellietskottel benodig, terwyl daar in die res van Afrika op C-Band uitgesaai word. Die dienste van DSTV word uitgesaai vanuit die steerable beams op die satelliete Eutelsat W4 en Eutelsat Sesat 1 op 36° oosterlengte in DVB-S met IRDETO-2-versyfering. Intekenaars in Suid-Afrika ontvang ook die SAUK se drie landgebonde kanale, SABC1, 2 en 3. Hierdie kanale is nie beskikbaar vir intekenare oral nie, as gevolg van die handelsregte daarop, alhoewel hulle die SABC Africa-kanaal ontvang.